Komission asetus (EY) N:o 1924/1999, annettu 8 päivänä syyskuuta 1999, yhteisön työvoimaa koskevan otantatutkimuksen järjestämisestä annetun neuvoston asetuksen (EY) N:o 577/98 täytäntöönpanosta työvoimatutkimuksen lisäkysymyksiä koskevasta ohjelmasta vuosiksi 2000-2002



Virallinen lehti nro L 238 , 09/09/1999 s. 0014 - 0015



KOMISSION ASETUS (EY) N:o 1924/1999, annettu 8 päivänä syyskuuta 1999, yhteisön työvoimaa koskevan otantatutkimuksen järjestämisestä annetun neuvoston asetuksen (EY) N:o 577/98 täytäntöönpanosta työvoimatutkimuksen lisäkysymyksiä koskevasta ohjelmasta vuosiksi 2000-2002 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön työvoimaa koskevan otantatutkimuksen järjestämisestä 9 päivänä maaliskuuta 1998 annetun neuvoston asetuksen (EY) N:o 577/98(1) ja erityisesti sen 4 artiklan 2 kohdan, sekä katsoo, että 1) asetuksen (EY) N:o 577/98 4 artiklan 2 kohdan mukaan lisäkysymyksiä koskeva monivuotinen ohjelma laaditaan joka vuosi, ja 2) tässä asetuksessa säädetyt toimenpiteet ovat neuvoston päätöksellä 89/382/ETY, Euratom(2) perustetun tilasto-ohjelmakomitean lausunnon mukaiset, ON ANTANUT TÄMÄN ASETUKSEN: 1 artikla Lisäkysymyksiä koskevasta ohjelmasta vuosiksi 2000-2002 säädetään tämän asetuksen liitteessä. 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä syyskuuta 1999. Komission puolesta Yves-Thibault DE SILGUY Komission jäsen (1) EYVL L 77, 14.3.1998, s. 3. (2) EYVL L 181, 28.6.1989, s. 47. LIITE TYÖVOIMATUTKIMUS Lisäkysymyksiä koskeva monivuotinen ohjelma 1. Siirtyminen koulutuksesta työelämään Muuttujien luettelo: katso komission asetus (EY) N:o 1925/1999 annettu 8 päivänä syyskuuta 1999, yhteisön työvoimaa koskevan otantatutkimuksen järjestämisestä annetun neuvoston asetuksen (EY) N:o 577/98 täytäntöönpanosta koulutuksesta työelämään siirtymistä koskevien vuoden 2000 lisäkysymysten osalta(1) Tarkastelujakso: vuoden 2000 toinen vuosineljännes (Italian osalta vuoden 2000 kolmas vuosineljännes) Kyseeseen tulevat jäsenvaltiot ja alueet: kaikki Saksaa lukuun ottamatta Otos: Henkilöt, jotka ovat päättäneet koulutuksen viimeksi kuluneiden viiden/kymmenen vuoden aikana (mukaan luettuna henkilöt, jotka ovat keskeyttäneet koulutuksen vähintään vuoden pituiseksi ajaksi ja jatkaneet tämän jälkeen opintojaan); jos otantayksikkönä on yksityishenkilö, kotitalouden jäsenistä ei tarvitse toimittaa tietoja Tulosten toimittaminen: ennen 31. maaliskuuta 2001 2. Työajan pituus ja työaikajärjestelyt Muuttujien luettelo: määritellään ennen vuoden 2000 maaliskuuta Tarkastelujakso: vuoden 2001 toinen vuosineljännes Kyseeseen tulevat jäsenvaltiot ja alueet: määriteltävä Otos: kuten vakiokysymysten osalta; jos otantayksikkönä on yksityishenkilö, kotitalouden jäsenistä ei tarvitse toimittaa tietoja Tulosten toimittaminen: ennen 31. maaliskuuta 2002 3. Toimintarajoitteisten työllisyys Muuttujien luettelo: määritellään ennen vuoden 2001 maaliskuuta Tarkastelujakso: vuoden 2002 toinen vuosineljännes Kyseeseen tulevat jäsenvaltiot ja alueet: määriteltävä Otos: toimintarajoitteiset henkilöt; jos otantayksikkönä on yksityishenkilö, kotitalouden jäsenistä ei tarvitse toimittaa tietoja Tulosten toimittaminen: ennen 31. maaliskuuta 2003 (1) Katso tämän virallisen lehden s. 16.